 A határozat elfogadásához

egyszerű többség szükséges!

az előterjesztés nyilvános ülésen tárgyalható!

Előterjesztés

2. napirendi ponthoz

Mórágy község képviselő-testületének 2019. április 15-én,

 17 órakor megtartandó ülésére

Szavazatszámláló bizottság tagjainak megválasztása

	Előterjesztő: Bakó Józsefné jegyző
Készítette: Bakó Józsefné jegyző      




Tisztelt Képviselő-testület!

Mint ismeretes a Köztársasági Elnök az európai parlamenti képviselők választását 2019. május 26-ára írta ki. A 2013. évi XXXVI. törvény 24.§. (1) bekezdése értelmében a képviselő-testületnek kell megválasztani (újra választani) azokat a személyeket, akik a következő négy évben a szavazatszámláló bizottság tagjaként részt vesznek a választások lebonyolításában. 
Jelölni a Helyi Választási Iroda vezetője jogköre a törvény értelmében. A 2018-ban megválasztott tagok közül két fő egyéb elfoglaltsága miatt nem tudja vállalni a kötelezettséget, ezért szükséges két új póttagot választani. 
A megválasztott tagok a Polgármester előtt esküt tesznek. A szavazatszámláló bizottság tagjainak megbízása a következő országgyűlési képviselő választásokig tartanak. Az európai parlamenti képviselők választáskor a Helyi Választási Bizottság nem működik, így az újraválasztásukra jelenleg nincs szükség. A Helyi Választási Bizottságot a helyi képviselő és polgármester választás kiírása után kell újra választani. 

A jelöltekkel az egyeztetés megtörtént, mindannyian vállalják a választásokkal kapcsolatos teendők ellátását.

Magyarország helyi önkormányzatairól szóló 2011. évi CLXXXIX. Törvény 46.§ (2) bekezdés b) pontja értelmében a testület választás esetében csak akkor tarthat zárt ülést, amennyiben azt az érintett kéri. Jelen esetben a zárt ülést senki sem kérte, így csak nyilvános ülésen tárgyalható az előterjesztés. 
Tisztelt Képviselő-testület!

A fentiek alapján javaslom az alábbi határozati javaslat elfogadását.

Mórágy Község Önkormányzat Képviselő-testülete a választási eljárásról szóló 2013. évi XXXVI. tv. 24.§ 1. bekezdés értelmében a Mórágy községben működő szavazatszámláló bizottság póttagjainak az alábbi személyeket választja:

Póttagok : 

Dittrich Diána

7165 Mórágy, Szabadság utca 61.


Varga-Novotni Boglárka 
7165 Mórágy, Szabadság utca 51/B.
A testület felhívja a Polgármestert, hogy a póttagokkal a választási eljárásról szóló 2013. évi XXXVI. törvénynek megfelelő esküt tettesse le.

Határidő: 2019. május 19.
Felelős: Glöckner Henrik polgármester
Mórágy, 2019. április 8. 
Bakó Józsefné

jegyző

